b"\n_START_ARTICLE_\nLitaw-kapag-hibas\n_START_PARAGRAPH_\nAng lupaing lit\xc3\xa1w-kapag-hibas ay ang likas na namumuong lupain na pinalilibutan ng katubigan tuwing hibas, at nakalubog naman sa tubig tuwing taib. Maari itong banlik, buhanginan, o bahura. Ayon sa UNCLOS, hindi pinagkakalooban ng sariling dagat teritoryal ang lupaing lit\xc3\xa1w-kapag-hibas, maliban na lang kung ito'y inaabot ng dagat teritoryal ng punong-lupain, kung sa gayon maaari nang sukatin mula rito ang batayang-guhit, na siyang namang batayan sa pagsusukat ng dagat teritoryal."